હેબતપુર ગામના ખેડૂત હરજીભાઈ બારૈયા કહે છે, ” ભાલ વિસ્તારની જમીન ભારે ફળદ્રુપ હોવાથી અગાઉથી જ એગ્રો ઈકોનોમિક ઝોન છે. સરકારે ધોલેરા સરને ઔદ્યોગિક વિસ્તાર તરીકે વિકસાવવાને બદલે જો ઓર્ગેનિક ખેતીના સેન્ટર તરીકે વિકસાવવાની વાત કરી હોત તો વધુ રોકાણકારો આકર્ષાત. નોર્થ ઈસ્ટનાં રાજ્યોની જેમ અહીં માત્ર ખેતીપેદાશો આધારિત ઉદ્યોગોને પ્રાધાન્ય અપાયું હોત તો સારું હતું. પણ સરકારે અમને વિશ્વાસમાં લીધા વિના મનમાની કરી. જેનું પરિણામ હવે ભોગવી રહી છે. આજે અહીં હજારો હેક્ટર જમીન બિનપયોગી સ્થિતિમાં પડી છે. સર બહાર પણ રહેણાક માટેના પ્લોટમાં બાવળ ઊગી ગયા છે.”